2)

II pielikumu groza šādi: a) pielikuma 1.2. punktu aizstāj ar šādu: “1.2. “saķeres izmantojuma līkne” ir līkne, kas raksturo bremzēšanas spēka attiecību pret transportlīdzekļa bremzēšanas pakāpi, neņemot vērā rites pretestību un ceļa virsmas normālu reakciju uz konkrēto asi.” b) pielikuma 2.1.4.2. punkta otro daļu aizstāj ar šādu: “Tb, R2b, R3b, R4b un S2b kategorijas transportlīdzekļu reakcijai uz ceļa ar samazinātu saķeri ir jāatbilst šā pielikuma 1. papildinājuma prasībām vai XI pielikuma prasībām, ja transportlīdzeklis aprīkots ar bremžu pretbloķēšanas sistēmu (ABS).” c) pielikuma 2.2.2.2. punktu aizstāj ar šādu: “2.2.2.2. Lai pārbaudītu atbilstību I pielikuma 2.2.1.2.4. punkta prasībām, 0. tipa testu veic, kad transportlīdzekļa motors ir atvienots no transmisijas un transportlīdzekļa sākotnējais ātrums ir 30 km/h. Vidējais maksimālais palēninājums, iedarbinot stāvbremžu sistēmas vadības ierīci, un palēninājums brīdī, pirms transportlīdzeklis apstājas, nav mazāks par 1,5 m/s2. Tādu pašu prasību piemēro papildu vadības ierīcei, kas minēta I pielikuma 2.2.1.2.4. punktā. Testu veic transportlīdzeklim ar kravu. Bremžu vadības ierīcei pieliktais spēks nedrīkst pārsniegt norādītos lielumus.” d) pielikuma 2.3.1.4. punktā pievieno šādu teikumu: “Alternatīvā variantā šo testu attiecīgos gadījumos atļauts veikt arī tad, ja bremžu iedarbināšanu laikā motors ir atvienots no transmisijas.” e) pielikuma 2.3.2.1. punktu aizstāj ar šādu: “2.3.2.1. R1, R2, S1, R3a, R4a un S2a kategorijas transportlīdzekļu un tādu R3b un S2b kategorijas transportlīdzekļu, kuru tehniski pieļaujamo masu uz katru asi summa nepārsniedz 10 000 kg, darba bremžu sistēmu testē tā, ka piekrautam transportlīdzeklim enerģijas padeve bremzēm ir vienāda ar to, ko reģistrē tādā pašā laika periodā, kad ar noslogotu testējamo transportlīdzekli 1,7 km brauc ar vienmērīgu ātrumu 40 km/h uz leju pa 7 % slīpumu. Alternatīvi uzskata, ka šī prasība ir izpildīta attiecībā uz R3a, R4a un S2a kategorijas transportlīdzekļiem un tādiem R3b un S2b kategorijas transportlīdzekļiem, kuru tehniski pieļaujamo masu uz katru asi summa nepārsniedz 10 000 kg, ja tie ir izturējuši III tipa testu atbilstoši 2.5. punktam.” f) pielikuma 2.3.4.2. punktu aizstāj ar šādu: “2.3.4.2. Ja, transportlīdzeklim pārvietojoties ar nemainīgu ātrumu v = 60 km/h vai ar maksimālo velkamam transportlīdzeklim projektēto ātrumu (mazāko no abiem minētajiem) un atlaistām bremzēm, bremžu trumuļu/disku asimptotiskā temperatūra nepaaugstinās virs 80°C, uzskata, ka atlikušie bremzētājmomenti ir pieņemami.” g) pielikuma 2.5.3. punktu aizstāj ar šādu: “2.5.3. R3b un S2b kategorijas transportlīdzekļiem, ja tehniski pieļaujamo masu uz katru asi summa nepārsniedz 10 000 kg.” h) pielikuma 3.1.1.2. punktu groza šādi: i) pirmo daļu aizstāj ar šādu: “Tāda traktora gadījumā, kuram atļauts vilkt R vai S kategorijas bezbremžu transportlīdzekli, minimālo vajadzīgo savienoto transportlīdzekļu veiktspēju, kas noteikta 3.1.1.2.1. punktā, sasniedz ar traktoram piekabinātu bezbremžu velkamo transportlīdzekli, kas piekrauts līdz maksimālajai masai, kuru norādījis traktora izgatavotājs.” ii) trešās daļas pēdējo teikumu aizstāj ar šādu: “PM + R = savienoto transportlīdzekļu masa (masa PM + deklarētā nebremzēta velkamā transportlīdzekļa masa PR)”; i) pielikuma 3.1.3.3. punkta otrajā daļā pievieno šādu ievilkumu: “— dzesēšanas perioda laikā neveic stāvbremžu sistēmas manuālu pārregulēšanu.” j) pielikuma 3.1.3.3. punktam pievieno šādu ceturto daļu: “Karstas statiskās stāvbremžu sistēmas testu var neveikt, ja stāvbremžu sistēma iedarbojas vienīgi uz bremzētājvirsmām, kuras neizmanto darba bremzēšanas laikā.” k) pielikuma 3.1.3.4. punkta otro daļu aizstāj ar šādu: “Ja šo prasību nevar ievērot fizisku ierobežojumu dēļ (piemēram, ierobežota riepu un ceļa saķere, kas traktoram neļauj radīt pietiekamu bremzēšanas spēku, vai traktora pilnībā mehāniskas stāvbremžu sistēmas veiktspēja, kā noteikts 3.1.3.1. punktā, nav pietiekama, lai noturētu savienotos transportlīdzekļus), uzskata, ka tā ir ievērota, ja ir izpildīta alternatīvā prasība, kas paredzēta šā pielikuma 3.1.3.4.1. punktā saistībā ar I pielikuma 2.2.1.20. punktu.” l) pielikuma 3.1.3.4.1., 3.1.3.4.1.1. un 3.1.3.4.1.2. punktu aizstāj ar šādiem: “3.1.3.4.1. Pielikuma 3.1.3.4. punkta prasību uzskata par izpildītu attiecībā uz velkamo transportlīdzekli, kas aprīkots ar darba bremzēm, ja ir izpildīti 3.1.3.4.1.1. punkta nosacījumi, vai attiecībā uz bezbremžu vai inerciāli bremzētu velkamo transportlīdzekli, ja ir izpildīti 3.1.3.4.1.2. punkta nosacījumi. 3.1.3.4.1.1. Pat traktora motoram negriežoties, savienotie transportlīdzekļi ar maksimālo pieļaujamo masu paliek nekustīgi paredzētajā slīpumā, ja vadītājs no savas vietas ar vienu vadības ierīci ir iedarbinājis traktora stāvbremžu sistēmu un velkamā transportlīdzekļa darba bremžu sistēmu vai tikai traktora stāvbremžu sistēmu. 3.1.3.4.1.2. Traktora stāvbremžu sistēma var noturēt nekustīgi traktoru, kas savienots ar bezbremžu vai inerciāli bremzētu velkamo transportlīdzekli, kura masa ir vienāda ar vislielāko savienoto transportlīdzekļu masu PM+R, kas minēta testa protokolā. Šo masu nosaka šādā veidā: a) bezbremžu velkamajiem transportlīdzekļiem: PM+R = savienoto transportlīdzekļu masa (masa PM, kam pieskaitīta norādītā bezbremžu velkamā transportlīdzekļa masa PR) saskaņā ar 3.1.1.2. punktu; b) inerciāli bremzētiem velkamajiem transportlīdzekļiem: PM+R = savienoto transportlīdzekļu masa (masa PM, kam pieskaitīta inerciāli bremzēta velkamā transportlīdzekļa masa saskaņā ar izgatavotāja norādījumiem). PM = traktora masa (vajadzības gadījumā arī balasta svars un/vai atbalsta slodze).” m) pielikuma 3.2.1.3. punkta piekto daļu aizstāj ar šādu: “Testa ātrums ir 60 km/h vai maksimālais projektētais velkamā transportlīdzekļa ātrums, izmantojot mazāko no tiem.” n) pielikuma 3.2.3. punktu aizstāj ar šādu: “3.2.3. Automātiskā bremžu sistēma Automātiskās bremzēšanas veiktspēja I pielikuma 2.2.1.17.1. un 2.2.1.18.5. punktā aprakstītās atteices gadījumā, kad transportlīdzekli ar kravu testē, sākot no ātruma 40 km/h vai 0,8 vmax (izmantjot mazāko no tiem), nav mazāka par 13,5 % no maksimālās statiskās riteņa slodzes. Ja veiktspējas līmenis pārsniedz 13,5 %, ir pieļaujama riteņu bloķēšanās.” o) pielikuma 1. papildinājumu groza šādi: i) papildinājuma 1.1.3. punktu aizstāj ar šādu: “1.1.3. Tomēr 1.1.1. un 1.1.2. punktā minēto kategoriju transportlīdzekļi, kas aprīkoti gan ar 1. vai 2. kategorijas (traktoriem), gan A vai B kategorijas (velkamiem transportlīdzekļiem) bremžu pretbloķēšanas sistēmu un atbilst XI pielikuma attiecīgajām prasībām, atbilst arī visām attiecīgajām šā papildinājuma prasībām ar šādiem izņēmumiem vai nosacījumiem:” ii) iekļauj šādu 1.1.5. un 1.1.6. punktu: “1.1.5. Šā papildinājuma prasības piemēro bremžu iekārtām, kas aprīkotas ar lielākā diametra riepām, ko izgatavotājs paredzējis minētajam transportlīdzekļa tipam. 1.1.6. Atbilstību saķeres izmantojuma un savietojamības prasībām saistībā ar šā papildinājuma 1., 2. un 3. diagrammu pierāda ar aprēķiniem.” iii) papildinājuma 3. iedaļu aizstāj ar šādu: “3. Prasības T kategorijas traktoriem 3.1. Divasu traktori 3.1.1. Ja k vērtība ir no 0,2 līdz 0,8: Šā punkta noteikumi neietekmē II pielikuma prasības par bremžu veiktspēju. Tomēr, ja testos, kas veikti, ievērojot šā punkta noteikumus, tiek iegūta tāda bremžu veiktspēja, kas ir lielāka par II pielikumā norādīto, noteikumus par saķeres izmantošanas līkni piemēro 1. diagrammas apgabaliem robežās, kas noteiktas ar taisnām līnijām k = 0,8 un z = 0,8. 3.1.2. Visām bremzēšanas pakāpēm no 0,15 līdz 0,30: 3.1.2.1. Katras ass saķeres izmantojuma līknes atrodas starp divām līnijām, kas ir paralēlas ideālas saķeres izmantojuma līknei, ko aprēķina pēc vienādojuma k = z ±0,08, kā norādīts 1. diagrammā, un pakaļējās ass saķeres izmantojuma līkne bremzēšanas pakāpēm z > 0,3 atbilst attiecībai 3.1.3. Traktoriem, kam atļauts vilkt R3b, R4b un S2b kategorijas transportlīdzekļus, kuriem ir bremžu sistēmas ar pneimopārvadu: 3.1.3.1. testējot transportlīdzekli ar atvienotu enerģijas avotu, nobloķētu barošanas līniju un pneimatiskajai vadības līnijai pieslēgtu 0,5 litru tvertni un sistēmai darbojoties ar ieslēgšanas un izslēgšanas spiedienu, spiedienam barošanas līnijas un pneimatiskās vadības līnijas savienotājgalviņā pēc bremžu vadības ierīces pilnas iedarbināšanas ir no 650 līdz 850 kPa neatkarīgi no transportlīdzekļa slodzes nosacījumiem; 3.1.3.2. ar elektriskās vadības līniju aprīkotiem transportlīdzekļiem darba bremžu sistēmas vadības ierīces pilna iedarbināšana nodrošina digitālā pieprasījuma lielumu, kas atbilst spiedienam no 650 līdz 850 kPa (sk. standartu ISO 11992:2003, tostarp arī standartu ISO 11992-2:2003 un tā grozījumu Nr. 1:2007). 3.1.3.3. šie lielumi ir uzskatāmā veidā pieejami traktorā, kad tas ir atvienots no velkamā transportlīdzekļa. Savienojamības diapazoni, kas norādīti šā papildinājuma 3.1.6., 4.1. un 4.2. punkta diagrammās, nedrīkst pārsniegt 750 kPa un/vai atbilstošo digitālā pieprasījuma lielumu (sk. ISO 11992:2003, tostarp arī ISO 11992-2:2003 un tā grozījumu Nr. 1:2007); 3.1.3.4. nodrošina, lai barošanas līnijas savienotājgalviņā būtu pieejams vismaz 700 kPa liels spiediens, ja sistēma strādā ar ieslēgšanas spiedienu. Šā spiediena esību pierāda, neiedarbinot darba bremzes. 3.1.4. Traktoriem, kam atļauts vilkt ar hidraulisko bremžu sistēmām aprīkotus R3b, R4b un S2b kategorijas transportlīdzekļus: 3.1.4.1. testējot ar enerģijas avotu tukšgaitas režīmā un 2/3 no motora maksimālā apgriezienu skaita, velkamā transportlīdzekļa simulatora vadības līnija (III pielikuma 3.6. punkts) ir savienota ar hidraulisko vadības līniju. Bremzēšanas vadības ierīces pilnīga iedarbināšana nodrošina no 11 500 līdz 15 000 kPa lielu spiedienu hidrauliskajā vadības līnijā un no 1 500 līdz 3 500 kPa lielu spiedienu papildlīnijā neatkarīgi no transportlīdzekļa slodzes nosacījumiem; 3.1.4.2. šie lielumi ir uzskatāmā veidā pieejami traktorā, kad tas ir atvienots no velkamā transportlīdzekļa. Savienojamības diapazoni, kas norādīti 3.1.6., 4.1. un 4.2. punktā, nedrīkst pārsniegt 13 300 kPa. 3.1.5. Papildinājuma 3.1.1. un 3.1.2. punkta prasību verifikācija 3.1.5.1. Lai pārliecinātos, vai ir ievērotas 3.1.1. un 3.1.2. punkta prasības, izgatavotājs iesniedz priekšējās un pakaļējās ass saķeres izmantojuma līknes, kas aprēķinātas pēc šādām formulām: Līknes zīmē abiem turpmāk minētajiem transportlīdzekļa slodzes nosacījumiem: 3.1.5.1.1. bez kravas, nepārsniedzot minimālo masu, ko informācijas dokumentā deklarējis izgatavotājs; 3.1.5.1.2. ar kravu; ja ir paredzētas vairākas slodzes sadalījuma iespējas, tiek ņemts vērā tas variants, kurā visvairāk noslogota priekšējā ass. 3.1.5.2. Īpašas prasības traktoriem, kuriem visas asis ir pastāvīgi nekustīgi savienotas ar pilnpiedziņu (100 % bloķēšanas pakāpe), vai pilnpiedziņa automātiski ieslēdzas bremzēšanas laikā (100 % bloķēšanas pakāpe) 3.1.5.2.1. Papildinājuma 3.1.5.1. punktā minētā matemātiskā verifikācija nav jāveic. 3.1.5.3. Traktori ar pastāvīgu pilnpiedziņu, izņemot 3.1.5.2. punktā minētos. 3.1.5.3.1. Ja transportlīdzekļiem ar pastāvīgu pilnpiedziņu vai apstākļos, kad bremzēšanas laikā pilnpiedziņa ir ieslēgta, nav iespējams veikt matemātisku pārbaudi saskaņā ar 3.1.5.1. punktu, izgatavotājs var, izmantojot riteņu bloķēšanās secības testu, pārbaudīt, vai priekšējo riteņu bloķēšanās notiek vai nu vienlaikus ar aizmugurējo riteņu bloķēšanos, vai pirms tās. 3.1.5.4. Tomēr traktoriem, kam pilnpiedziņa automātiski tiek iedarbināta tad, ja transportlīdzeklis sāk bremzēt, braucot ar ātrumu, kas lielāks par 20 km/h, bet automātiski netiek iedarbināta, ja transportlīdzeklis sāk bremzēt, braucot ar ātrumu, kas nepārsniedz 20 km/h, nav jāpierāda atbilstība 3.1.5.1. punkta prasībām tad, ja pilnpiedziņa nav ieslēgta bremzēšanas laikā. 3.1.5.5. Procedūra, kā verificējama atbilstība 3.1.5.3. punkta prasībām 3.1.5.5.1. Riteņu bloķēšanās secības testu transportlīdzeklim ar kravu un bez tās veic uz ceļa segumiem, kuru saķeres koeficients ir tāds, ka riteņu bloķēšanās uz pirmās ass notiek, ja bremzēšanas pakāpe ar 3.1.5.5.2. punktā minēto sākotnējo testa ātrumu ir no 0,55 līdz 0,8. 3.1.5.5.2. Testa ātrums: 0,9 vmax, bet nepārsniedzot 60 km/h. 3.1.5.5.3. Spēks, ko piemēro pedālim, drīkst pārsniegt pieļaujamos iedarbināšanas spēkus atbilstoši II pielikuma 3.1.1. punktā noteiktajam. 3.1.5.5.4. Pedālim spēku piemēro un palielina tā, lai transportlīdzekļa otrais ritenis nobloķētos 0,5 līdz 1 sekundi pēc bremzēšanas sākuma un līdz brīdim, kad bloķējas abi vienas ass riteņi (testa laikā drīkst bloķēties arī citi riteņi, piemēram, vienlaicīgas bloķēšanās laikā). 3.1.5.5.4.1. Ja, veicot testu transportlīdzeklim ar kravu, nav iespējams panākt otrā riteņa bloķēšanos 1 s laikā, šo testu var neveikt ar nosacījumu, ka riteņu bloķēšanos 3.1.5.5.4. punktā minētajos apstākļos var pierādīt testā bez kravas. Ja otrā riteņa bloķēšanos 1 s laikā nav iespējams panākt arī testā bez kravas, trešo, izšķirošo testu veic uz ceļa segumiem ar saķeres koeficientu, kas nepārsniedz 0,3, ar testa ātrumu 0,8 vmax km/h, bet nepārsniedzot 60 km/h. 3.1.5.5.4.2. Šā papildinājuma 3.1.5.5. punktā minētajos testos priekšējo un aizmugurējo riteņu vienlaicīga bloķēšanās attiecas uz gadījumiem, kad laikposms no pēdējā (otrā) riteņa pirmās bloķēšanās uz aizmugurējās ass līdz pēdējā (otrā) riteņa pirmajai bloķēšanai uz priekšējās ass nepārsniedz 0,3 sekundes. 3.1.6. Traktori, kam atļauts vilkt velkamus transportlīdzekļus 3.1.6.1. Visiem spiedieniem no 20 līdz 750 kPa (pneimatiskās bremžu sistēmas gadījumā) un no 350 līdz 13 300 kPa (hidrauliskās bremžu sistēmas gadījumā) pieļaujamā attiecība starp bremzēšanas pakāpi TM/FM un spiedienu pm atrodas apgabalos, kas parādīti 2. diagrammā. 3.2. Traktori, kuriem ir vairāk nekā divas asis Šā papildinājuma 3.1. punkta prasības attiecas uz transportlīdzekļiem, kuriem ir vairāk nekā divas asis. Papildinājuma 3.1.2. punkta prasības par riteņu bloķēšanās secību uzskatāmas par izpildītām, ja gadījumā, kad bremzēšanas pakāpes ir no 0,15 līdz 0,30, vismaz vienas no priekšējām asīm izmantotā saķere ar ceļa segumu ir lielāka nekā tā, kuru izmanto vismaz viena no pakaļējām asīm.” iv) papildinājuma 6.1. punktu aizstāj ar šādu: “6.1. Transportlīdzekļus, kuri atbilst šā papildinājuma prasībām ar transportlīdzekļa balstiekārtas mehāniski vadītas ierīces palīdzību, marķē atbilstoši Deleģētās regulas (ES) 2015/208 24. panta prasībām un ar attiecīgiem datiem, kas norāda minētās ierīces lietderīgo gājienu starp stāvokļiem, kuri attiecīgi atbilst transportlīdzeklim ar kravu un bez tās, un norāda jebkādu sīkāku informāciju par to, kā noregulējama pārbaudāmā ierīce.” v) papildinājuma 6.3. punkta otro teikumu aizstāj ar šādu: “Marķējuma paraugu mehāniski vadāmai ierīcei, kas iebūvēta transportlīdzeklī, kurš aprīkots ar pneimatisko vai hidraulisko bremžu sistēmu, nodrošina atbilstoši prasībām, kas noteiktas Komisijas Īstenošanas regulas (ES) 2015/504 (*1) 5. pantā. (*1) Komisijas 2015. gada 11. marta Īstenošanas regula (ES) 2015/504, ar kuru īsteno Eiropas Parlamenta un Padomes Regulu (ES) Nr. 167/2013 attiecībā uz administratīvajām prasībām lauksaimniecības un mežsaimniecības transportlīdzekļu apstiprināšanai un tirgus uzraudzībai (OV L 85, 28.3.2015., 1. lpp.).”" vi) papildinājuma 2. diagrammas virsrakstu aizstāj ar šādu: “Pieļaujamā attiecība starp bremzēšanas pakāpi TM/FM un savienotājgalviņas spiedienu pm ar pneimatiskām vai hidrauliskām bremžu sistēmām aprīkotiem T un C kategorijas traktoriem”;